વધુમાં નોંધ લેવા જેવી વાત તે પણ રહી કે ભૂતપૂર્વ મુખ્યમંત્રી આનંદીબેન પટેલની બાજુમાં બેસીને જ અમિત શાહે નામાંકન પત્ર ભર્યું હતું. સામાન્ય રીતે તેવું માનવામાં આવે છે કે બેન અને શાહને ઊભે પણ નથી બનતું. પણ અહીં કંઇક અલગ જ જોવા મળ્યું. નોંધનીય છે કે અમિત શાહ પહેલી વાર રાજ્યસભા પદ માટે ચૂંટણી લડી રહ્યા છે. અને સ્મૃતિ ઇરાની બીજી વાર આ પદ માટે નામાંકન ભરી રહી છે. તો બલવંત સિંહ રાજપૂત માટે પણ આ પહેલી જ ચૂંટણી છે. જો કે આંકડાઓનું ગણિત જોતા આ તમામની જીત પાક્કી જ માનવામાં આવી રહી છે.